﻿COLOCVII TEATRALE NR 17 ARTA TEATRULUI LIMITE ȘI EXPANSIUNE STUDII Spectacolul de teatru-dans, de la artă corporală la artă vizuală Alba Simina STANCIU Rezumat: Un spectacol complex, total, în care toate artele se întâlnesc şi se combină în formule dintre cele mai curajoase, teatrul-dans impune o abordare din două perspective Mai întâi în legătura cu revoluţia corporală de la începutul secolului XX, pornind de la personaje ca Isadora Duncan, Rudolf Laban, etc continuând cu cercetările asupra baletului contemporan caracterizat prin independenţa sa faţă de muzică Pe de altă parte coregrafii extind experimentele către zona artelor vizuale, atrăgând artistul (pictor su sculptor) nu doar ca “designer” al spectacolului, dar şi ca performer (Josef Nadj) Intervin combinaţii şocante între avangarde (happening, performance, arta conceptuală) şi concepţiile regizorale, cu consecinţe ireversibile asupra artei spectacolului în secolul XXI Cuvinte cheie: reformă teatrală, performance art, cod corporalcorență narativă, dramaturgie muzicală, anti-gravitațional, aleatoriu, ritual Despre cabotini Doru AFTANASIU Rezumat: De ce ne supărăm atât de tare pe actorii cabotini? Poate că nu există profesor de arta actorului care să nu-i atragă atenția studentului uneori, atunci când jocul său se îndreaptă spre un comic neimpus de rol sau de situația scenică prestabilită, spunându-i aproape în mod invariabil aceeași replică: „Nu fi cabotin!” Aproape niciodată cabotinul nu scapă de ochiul vigilent al criticului de teatru care, uneori fără să mai vadă și lucruri bune, îl ține minte pe „vinovat” și îl pedepsește nemilos, dintr-un vârf de peniță, în cronica ulterioară a spectacolului Chiar și o bună parte dintre spectatori se arată a fi destul de neîngăduitori cu actorul cabotin, acesta simțind răceala sălii, simțind că toată truda sa nu dă roade Acel simț al partenerului de scenă, folosit în timpul jocului, îl servește pe actor și în relația cu publicul Orice practician al scenei știe asta Nu e nevoie neapărat de ilaritate, de râsete zgomotoase în sală ca să știi că ești comic într-un anumit moment al spectacolului Nu e nevoie nici de aplauze la scenă deschisă după fiecare secvență mai spectaculoasă ca să știi ca ai fost destul de adevărat în dramatismul interpretării Pur și simplu simți că publicul „e cu tine”… Cuvinte cheie: cabotin, pedagogie teatrală, actor De la utopie la scenă Anca Maria RUSU Rezumat: Începutul de secol XX înregistrează impunerea, în mişcarea teatrală, a personalităţii regizorului, acestuia revenindu-i sarcini complexe, artistice, organizatorice, teoretice şi pedagogice Spectacolul teatral este de neconceput fără contribuţia sa, decisivă şi în stabilirea repertoriului teatrului, în formarea actorilor, în imprimarea unui stil specific trupei pe care o „păstoreşte” Socotit animator, conducător spiritual şi ideologic al acesteia, regizorul ocupă locul central în viaţa teatrului, iar în realizarea spectacolelor – demersul său esenţial – concepţia lui, gândul lui creator capătă putere de lege Primele decenii ale secolului trecut au impus câteva nume de regizori care au trasat liniile directoare ale artei teatrale contemporane, de la ei revendicându-se majoritatea directorilor de scenă care au dat teatrului personalitate, loc distinct în mişcarea artistică modernă Ne-am oprit, în cele ce urmează, la două personalităţi care au creat noi mijloace şi forme de expresie scenică, vizionarismul lor, considerat uneori utopic, recomandându-i astăzi drept reformatori ai teatralităţii şi ai teatrului ca artă independentă : Vsevolod Meyerhold şi Edward Gordon Craig Cuvinte-cheie: regizor, program estetic, expresivitate corporală, biomecanică, supra-marioneta Limitele dramaturgiei românești și depășirea lor Larura BILIC Rezumat: În perioada comunistă, limitele teatrului erau stabilite de Partid După revoluţia din decembrie 1989, dramaturgia românească a început să îşi schimbe hainele vechi, cu unele noi, moderne Obişnuiţi cu cenzura, dramaturgii români încep din anii '90 să îşi exercite un drept esenţial pentru artişti, ce le-a fost refuzat multă vreme, dreptul la liberă exprimare Vom lua în discuţie trei dramaturgi români – unul apreciat atât în fostul regim, cât şi în actualul, un dramaturg cenzurat, care s-a dezvoltat după anii '90, şi unul al timpurilor moderne Primul deceniu al anilor '90 este dominat de derută, atât creatorii de texte dramatice, cât şi promotorii unei dramaturgii originale, facând efortul de a se adapta noii realităţi, de a se folosi de “dreptul la liberă exprimare” Şi dacă “libertatea” este o noţiune subiectivă, fiind, de fapt, dreptul de a alege, atunci “limitele” trebuiesc stabilite de fiecare artist în parte Cuvinte cheie: libertate de exprimare, dramaturgie contemporană, receptare critică „Vizibilitatea” artei lui Yoshi Oida Tamara CONSTANTINESCU Rezumat : Peter Brook a adus importante contribuţii la revitalizarea artei teatrului, experimentând modalitǎţi artistice originale, ca adept al unui teatru „viu” Înfiinţeazǎ la Paris Centrul Internaţional de Creaţie Teatralǎ, unde cultivǎ o esteticǎ diferitǎ a apropierii între public şi actori Instruit în teatrul tradițional Noh, actorul Yoshi Oida, a pǎrǎsit Japonia pentru a debarca la Paris Ceea ce l-a determinat sǎ facǎ acest pas a fost întâlnirea cu Peter Brook, ale cǎrui idei cu privire la teatru îi pǎreau noi şi provocatoare În timp, a devenit o forţǎ majorǎ a Centrului de Creaţie Teatralǎ şi unul dintre preferaţii lui Brook A regizat spectacole, a jucat în filme şi a condus ateliere pentru actori peste tot în lume, influenţat fiind de teatrul clasic japonez, unde spectacolul este construit din exterior, actorul învǎţând mişcǎrile piesei ca şi când ar fi o coregrafie Pentru a diversifica „pregǎtirea” actorului, în cadrul exerciţiilor practicate în Centrul sǎu, Brook combinǎ exerciţiile verbale cu cele fizice, sub influenţa tehnicilor orientale, avându-l ca principal „maestru” pe Yoshi Oida Acesta a transpus în cartea sa - Actorul invizibil ceea ce ani de zile a experimentat în practica din ţara natalǎ, dar şi în cea din întreaga lume Munca unui interpret, în viziunea lui Oida, este aceea de a însufleţi scena prin jocul sǎu, capacitatea lui de a reacţiona faţǎ de ceilalţi actori şi de public Cuvinte cheie: Yoshi Oida, Peter Brook, tehnici actorie, teatrul japonez, arta teatrului Diego Fabri – autorul cel mai reprezentativ al teatrului de inspirație catolică Svetlana TÂRȚĂU Rezumat: Dramaturgul Diego Fabbri a contribuit, în mod deosebit, la dezvoltarea teatrului italian în a doua jumătate a secolului XX, care a tratat cu metode demonstrative problematicele catolice, contribuind astfel la crearea unui gen teatral, care n-a existat înainte – teatrul de inspiraţie catolică Drama Processo a Jesu reprezintă un moment important în evoluţia operei lui Diego Fabbri, prin preluarea tehnicii procesuale: tribunalul, judecătorii, martorii Textul reprezintă o categorie formală relativă în desfăşurarea narativă a faptelor, a condamnării personajului, care simbolizează valenţa negativă, Răul Utilizând anumite expediente ale teatrului narativ şi epic, autorul naturalizează tehnicile prin imitaţia procesuală Observăm cum angajamentul creştin al autorului se îndreaptă spre două direcţii diferite Prima reflectă problema organizării bisericii catolice, mai bine zis conflictul dintre aspectul istoric instituţional şi aspectul metaistoric, supranatural A doua dezvoltă problema perechii, punând în evidenţă slăbiciunile şi crizele acesteia Evanghelia reprezintă fundalul întregii opere, drama personajelor fiind actualizată, ea se concretizează şi se realizează în povestirile cotidiene ale oamenilor Cuvinte cheie: Diego Fabbri – dramaturgie, influențe pirandelliene, inspirație catolică Notele explicative în traducerea textului dramatic Ana-Magdalena PETRARU Rezumat: Lucrarea de față se dorește a fi o prezentare detaliată a notelor explicative ale traducătorilor, a diferitelor forme pe care acestea le pot lua și a scopurilor pe care le servesc în textele dramatice Vom ilustra aceste aspecte prin analiza notelor explicative din traducerile a două piese shakespeariene Prima analiză îi aparține lui Juan Zaro (1999) și a fost efectuată asupra primei traduceri în spaniolă a lui Hamlet din secolul al XVIII-lea Astfel, vom arăta cum notele, cel mai adesea, interpretează greșit intențiile shakespeariene, urmând tradiția franceză a frumoaselor infidele A doua analiză se referă la o traducere contemporană în franceză a piesei Troilus și Cresida și îi aparține lui Jacqueline Henry (2000) ce încearcă să facă o distincție între notele comentarii din edițiile savante și notele din edițiile generale pe care le numește “adevărate” note ale traducătorului Propria noastră analiză amănunțită a funcțiilor notelor din textul dramatic va fi aplicată Furtunei de Shakespeare pentru a oferi o perspectivă autohtonă asupra problemei Cuvinte cheie: traducerea textului dramatic, ediție savantă, notă explicativă, frumoase infidele, aluzia în traducere Start cercetare@UAGE Electra – de la mitul personajului la personajele mitului Ada LUPU Rezumat: Eroul mitologic își modifică statutul, devenind personaj literar, prin contribuția scriitorilor care reinterpretează, recontextualizează și readaptează temele fundamentale, în funcție de contextul social, istoric, politic sau religios al vremurilor în care își desfășoară activitatea Imaginea Electrei diferă de-a lungul timpului, rămânând, totodată, încadrată între ramele aceluiași tablou Intertextualitatea permite abaterea personajului de la un traseu bine delimitat, păstrându-se, însă, anumite repere constante prin care se stabilesc elemente de legătură între operele unor autori care tratează în mod diferit același subiect Astfel, protagonistul mitic este supus unui proces de continuă reinventare, până cand personajul episodic Electra din tragedia antică Orestia, a lui Eschil, devine Lavinia Mannon, personaj principal al dramei moderne, Din jale se întrupează Electra, a lui Eugen O'Neill Deși între cele două opere se pot sesiza paralelisme atât la nivelul formei, cât și la cel al conținutului, odată cu trecerea timpului se manifestă o ,,cizelare” a personajului, realizată printr-un interes sporit acordat construcției psihologice a acestuia Individul devine important în sine, capabil de a acționa, liber și responsabil, căpătându-și independența cu prețul renunțării la intervenția divinității care îl privează și, totodată, îl salvează de propria libertate Cuvinte cheie: Electra, Eschil, Orestia, Eugen O'Neill, mit, intertextualitate, psihologizare Spre un teatru vizual: Adolphe Appia şi teoria spaţiului „viu” Alexandra-Ioana CANTEMIR Rezumat: Adolphe Appia, regizor, scenograf şi teoretician elveţian, este unul dintre primii creatori de spectacole care evidenţiază forţa expresivă a imaginii scenice şi primul teoretician al relaţiei estetice dintre corpul actorului şi spaţiul scenic Rejudecând raporturile dintre elementele care participă la montarea unui spectacol (fie el dramatic sau muzical), Appia se impune ca promotorul unui tip de spectacol preponderent vizual, în care corpul actorului, subordonat muzicii şi cucerind spaţiul prin opoziţia dintre mobilitatea sa şi rigiditatea acestuia din urmă, comunică spectatorului ideile esenţiale ale operei dramatice Regizorul consideră, deci, corpul viu şi plastic al actorului, aflat în mişcare, drept pilonul principal al spectacolului, care organizează în jurul său toate celelalte elemente ce contribuie la realizarea actului scenic Pentru a ajuta acest corp să exprime idei, iar nu să le semnifice, Appia propune o revoluţie a scenografiei, o regândire a spaţiului scenic Începând cu Appia, vizualitatea şi corporalitatea vor deveni principii de bază ale teatrului, iar textul devine doar un pretext pentru punerea în scenă Cuvinte cheie: Appia, sistem regizoral, spaţiul „viu” Troienele – Sandros Desemantizarea sau reiterarea tragicului? Alexandra BANDAC Rezumat: Conceptul de „tragic”, derivat din grecescul tragikos, desemnează existența unui conflict care se soluționează, în urma unor confruntări, cu moartea sau înfrângerea unor eroi, a unor țeluri sau valori sociale Se poate azi vorbi despre un tragic contemporan Un tragic brut, vehement, pe care spectatorul trebuie să-l perceapă din metafora scenică: un tragic al întrebării, al răspunsului pe care ne temem să-l aflăm Conștiința propriei degradări, a eșecului nostru aproape fatidic Da, iată că ne întoarcem la Antichitate Căci sentimentul erorii e primordial pentru ființa autohtonă Este și cazul autoarei maghiare Katalin Thuroczy, care oferă o viziune originală asupra unui text bine-cunoscut, anume Troienele lui Euripide Sandros, piesă de o reală forță poetică, traduce în limbaj postmodern povestea războiului și a femeii Cuvinte cheie: Sandros, Troienele, Kathalin Thuroczy, Euripide, tragedie, tragic PAGINI DIN STAGIUNE Petrică, meşterul fără vârstă Florin FAIFER Rezumat: Textul conturează un portret-la-aniversare al actorului ieşean Petru Ciubotaru, societar al Teatrului Naţional „Vasile Alecsandri” din Iaşi, a cărui carieră plină de succes se desfăşoară de cinci decenii Povestitor înzestrat, maestrul ar trebui să se decidă să scrie o carte de amintiri din teatru Cuvinte cheie: Petru Ciubotaru, actor, aniversare, carieră teatrală Un spectacol confesiune Anca CIOBOTARU Rezumat: Sala Studio și Centrul de Cercetare „Arta Teatrului – Studiu și Creație” au devenit gazdele unui spectacol – confesiune, iar proiectul Dialogului între generații și-a împlinit menirea aducând în mijlocul studenților Facultății ieșene de Teatru doi învingători ai luptei cu sensurile comune – ale cuvintelor, ale vieții, ale scenei Fall nu e un spectacol despre cădere ci despre căutare și înnălțare Emanuel Florentin nu este un actor care a căzut ci unul care se caută, se reconstruiește și se înnalță; profitând de titlu, îl putem numi high-fleyer Fiecare secvență este introdusă printr-o succesiune cuvinte cheie menite să te ajute să înțelegi rădăcinile visului; printre ele își fac loc numele maeștrilor în umbra cărora pare că se retrage; în fapt, le aduce un omagiu Din mișcări și rostiri își desenează arborele genealogiei artistice: saltimbancul, Charlot, Decroux, Marceaux sau trupa Mummenschantz Astfel, Emanuel Florentin devine o ramură a unui copac magic – al vieții teatrului nonverbal Cuvinte cheie: teatru, nonverbal, pantomimă, Charlot, comunicare Orfeu – un exerciţiu spectacologic modern Rezumat: Christoph Willibald Gluck, secondat de libretistul Rainieri de' Calzabigi, realizează cu Orfeu și Euridice, operă în trei acte, un adevărat tur de forță al iubirii disperate, lipsite de speranță Personajul central, Orfeu, consacrat de mitologia greacă drept cel mai iscusit rapsod al lumii, consumă stări de o intensitate dramatică greu de exprimat în cuvinte Succesiunea de arii, pasaje corale și dansuri este străbătută de un fior tragic ce impune restricții în plan interpretativ și regizoral Aceste aspecte au provocat imaginația unei echipe interdisciplinare ce a reunit cadre didactice de la Facultățile de Teatru, Muzică și Arte vizuale Impactul acestui exercițiu spectacologic a fost exprimat în trei puncte de vedere Cuvinte cheie: mitologie, spectacol de operă, exercițiu spectacologic, Otfeu, Christoph Willibald Gluck Omul sfințește locul Victor MIHĂILESCU Rezumat: Sfântul din Sfântu Gheorghe este al patrulea spectacol dintr-un ambițios proiect teatral adresat orașelor românești de provincie Proiectul este inițiat de regizoarea Ana Mărgineanu în colaborare cu dramaturgul Ștefan Peca și se intitulează Despre România, numai de bine Fără profunzimi remarcabile, textul pe care se bazează spectacolul de la Sfântu Gheorghe este suficient de inteligent cât să decupeze din multitudinea de posibilități o situație universal-umană, deopotrivă particulară și exponențială Cu o durată considerabilă, întreaga reprezentație se construiește pe o nesperată interactivitate Convenția spectacolului e simplă - actorii sunt pe scenă, așezați pe scaune, recuzita e la vedere iar desfășurarea e modulară - fiecare scenă prin care povestea avansează se petrece în spațiul de joc delimitat de scaune și la care ceilalți actori (inclusiv publicul) asistă pasiv Ca ritm, tempo-ul primei părți este destul de slab, însă a doua parte, mai tensionată dramatic, recuperează și oferă o percepție temporală de ansamblu cât se poate de agreabilă Cuvinte cheie: interactivitate, proiect, dramatugie, spectacol, comunitate Talent la vedere Performanţă artistică Irina SCUTARIU Rezumat: Când un lucru este evident şi multe aspecte conjuncturale te ajută să subliniezi asta, atunci e de datoria ta să arăţi ce poţi Pentru un actor această evidenţă se numeşte talent Aspectele conjuncturale sunt legate de un scenariu – monodramă – care să te reprezinte, care să te arate în diverse ipostaze scenice, grăitoare pentru talentul tău Respectându-se tradiţia şi anul acesta, la cea de-a IX-a ediţie a Festivalului Internaţional al Recitalurilor Dramatice „Gala Star”, au intrat in concurs variaţiuni pe aceeaşi temă: one man show-uri şi one woman show-uri concepute în diverse moduri De altfel acest gen de teatru are o paletă generoasă de expresie şi de construcţie Recitalul dramatic poate fi obţinut doar din recitare de poezie, momente de pantomimă, unul sau mai multe personaje dramatice interpretate de un singur actor, cu sarcina de a propune un subiect incitant pentru spectator Cuvinte cheie: interactivitate, proiect, Mihaela Michailov, Katia Pascariu, comunitate Teatrul din afara teatrului – Anca Doina Ciobotaru Ioana PETCU Rezumat: Anca Doina Ciobotaru, prin cartea apărută sub semnătura-i, Teatrul dincolo de scenă, de la Editura Artes (Iași, 2013) nu doar că ne demonstrează posibilitatea ca această artă poate renaște în spații cu totul diferite, dar ne și dezvăluie o lume pe care puțini o cunoaștem Cuvinte cheie: teatru alternativ, terapie prin teatru, teatru de animație George Banu sau Căutarea ca vocație Vasilica BĂLĂIȚĂ Rezumat: Prezentarea ultimului volum publicat al lui George Banu: Parisul personal- autobiografie urbană, Cluj, Editura Nemira, 2013 Volumul este constituit dintr-o suită de fotografii ale unor trasee pariziene cu valoare mnemonică pentru teatrologul George Banu Adept al eterogenității artelor, acesta le completează cu amintiri și reflecții personale Mai mult decât un jurnal, Parisul personal conține indicii de istorie a teatrului, a orașului, a unor oameni de cultură din România În articolul de față realizăm un portret al autorului pornind de la fotografia în care Mihaela Marin îl prezintă pe teatrolog în biroul său Cuvinte cheie: articol, George Banu, Parisul personal 